CELEX: 32017R1276
Language: lv
Date: 2017-07-14 00:00:00
Title: Komisijas Īstenošanas regula (ES) 2017/1276 (2017. gada 14. jūlijs), ar ko no tetraacetiletilēndiamīna un nātrija perkarbonāta iegūtu peroksietiķskābi apstiprina par 2., 3. un 4. produkta veida biocīdos lietojamu esošu aktīvo vielu (Dokuments attiecas uz EEZ. )

15.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 184/24
            
         KOMISIJAS ĪSTENOŠANAS REGULA (ES) 2017/1276
   (2017. gada 14. jūlijs),
   ar ko no tetraacetiletilēndiamīna un nātrija perkarbonāta iegūtu peroksietiķskābi apstiprina par 2., 3. un 4. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas Deleģēto regulu (ES) Nr. 1062/2014 (2) ir izveidots to esošo aktīvo vielu saraksts, kuras jānovērtē, lai lemtu par to iespējamo apstiprināšanu lietošanai biocīdos. Minētajā sarakstā ir iekļauta no tetraacetiletilēndiamīna un nātrija perkarbonāta iegūta peroksietiķskābe.
            
         
               (2)
            
            
               No tetraacetiletilēndiamīna un nātrija perkarbonāta iegūta peroksietiķskābe saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu ir novērtēta lietošanai biocīdos, kuri pieder pie 2. produkta veida biocīdiem “Privātā sektora un sabiedrības veselības sektora dezinfekcijas līdzekļi un citi biocīdie produkti”, 3. produkta veida biocīdiem “Veterinārās higiēnas biocīdie produkti” un 4. produkta veida biocīdiem “Pārtikas produktu un dzīvnieku barības dezinfekcijas līdzekļi”, kas definēti minētās direktīvas V pielikumā un atbilst attiecīgi 2., 3. un 4. produkta veidam, kuri definēti Regulas (ES) Nr. 528/2012 V pielikumā.
            
         
               (3)
            
            
               Par kompetento novērtētājiestādi tika izraudzīta Somija, un 2013. gada 16. janvārī tā iesniedza novērtējuma ziņojumus kopā ar ieteikumiem.
            
         
               (4)
            
            
               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2016. gada 13. decembrī formulēja Eiropas Ķimikāliju aģentūras atzinumus.
            
         
               (5)
            
            
               Saskaņā ar minētajiem atzinumiem 2., 3. un 4. produkta veida biocīdi, kuru pamatā ir no tetraacetiletilēndiamīna un nātrija perkarbonāta iegūta peroksietiķskābe, varētu atbilst Direktīvas 98/8/EK 5. panta prasībām, ja to lietošanā tiek ievērotas noteiktas specifikācijas un nosacījumi.
            
         
               (6)
            
            
               Tāpēc no tetraacetiletilēndiamīna un nātrija perkarbonāta iegūta peroksietiķskābe ir apstiprināma lietošanai 2., 3. un 4. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (7)
            
            
               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt sagatavošanās pasākumus, kas nepieciešami jauno prasību izpildei.
            
         
               (8)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   No tetraacetiletilēndiamīna un nātrija perkarbonāta iegūtu peroksietiķskābi apstiprina par aktīvo vielu lietošanai 2., 3. un 4. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).
   
      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  No tetraacetiletilēndiamīna un nātrija perkarbonāta iegūta peroksietiķskābe
               
               
                  
                     IUPAC nosaukums:
                  peroksietānskābe
                  EK Nr.: 201-186-8
                  
                     CAS Nr.: 79-21-0
                  Prekursori:
                  
                               
                           
                           
                              
                                 IUPAC nosaukums: N,N′-etān-1,2-diilbis(N-acetilacetamīds)
                              EK Nr.: 234-123-8
                              
                                 CAS Nr.: 10543-57-4
                           
                        
                               
                           
                           
                              
                                 IUPAC nosaukums: nātrija perkarbonāts
                              EK Nr.: 239-707-6
                              
                                 CAS Nr.: 15630-89-4
                           
                        
               
                  
                     In situ iegūtas peroksietiķskābes specifikāciju pamatā ir prekursori tetraacetiletilēndiamīns un nātrija perkarbonāts.
                  Tetraacetiletilēndiamīna minimālā tīrības pakāpe ir 99,0 %, un nātrija perkarbonāta minimālā tīrības pakāpe ir 85,1 %.
               
               
                  2019. gada 1. janvāris
               
               
                  2028. gada 31. decembris
               
               
                  2
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:
                              
                                          a)
                                       
                                       
                                          rūpnieciskajiem un profesionālajiem lietotājiem;
                                       
                                    
                                          b)
                                       
                                       
                                          virszemes ūdeņiem (attiecībā uz produktiem, kurus mājsaimniecībās izmanto veļas dezinfekcijai slēgtā veļasmašīnā).
                                       
                                    
                        
            
                  3
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš rūpnieciskajiem un profesionālajiem lietotājiem.
                           
                        
            
                  4
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš rūpnieciskajiem un profesionālajiem lietotājiem.
                           
                        
            
         (1)  Šajā slejā norādītā tīrība ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.